title: Odluka Vijeća (EU, Euratom) 2019/140 od 28. siječnja 2019. o imenovanju člana Europskoga gospodarskog i socijalnog odbora, kojeg je predložila Kraljevina Nizozemska

text:
                  30.1.2019

                  HR

                  Službeni list Europske unije

                  L 26/8

         ODLUKA VIJEĆA (EU, Euratom) 2019/140
         od 28. siječnja 2019.
         o imenovanju člana Europskoga gospodarskog i socijalnog odbora, kojeg je predložila Kraljevina Nizozemska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 302.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir prijedlog vlade Nizozemske,
         uzimajući u obzir mišljenje Europske komisije,
         budući da:

                     (1)

                     Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

                     (2)

                     Mjesto člana Europskoga gospodarskog i socijalnog odbora postalo je slobodno istekom mandata gđe Annie VAN WEZEL,

               DONIJELO JE OVU ODLUKU:

            Članak 1.
            G. A. (Fredy) PELTZER, policy advisor at FNV (Federatie Nederlandse Vakbeweging / The Netherlands Trade Union Confederation), imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 28. siječnja 2019.

                  Za Vijeće

                  Predsjednik

               P. DAEA

            (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

            (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: Odluka Vijeća (EU) 2019/141 od 28. siječnja 2019. o imenovanju zamjenika člana Odbora regija, kojeg je predložila Savezna Republika Njemačka

text:
                  30.1.2019

                  HR

                  Službeni list Europske unije

                  L 26/9

         ODLUKA VIJEĆA (EU) 2019/141
         od 28. siječnja 2019.
         o imenovanju zamjenika člana Odbora regija, kojeg je predložila Savezna Republika Njemačka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog njemačke vlade,
         budući da:

                     (1)

                     Vijeće je 26. siječnja 2015. donijelo odluku (EU) 2015/116 (1), 5. veljače 2015. odluku (EU) 2015/190 (2) i 23. lipnja 2015. odluku (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto zamjenika člana Odbora regija postalo je slobodno nakon što je g. Ralf GEISTHARDT preminuo,

               DONIJELO JE OVU ODLUKU:

            Članak 1.
            Sljedeća osoba imenuje se zamjenikom člana Odbora regija do kraja tekućeg mandata koji istječe 25. siječnja 2020.:
            g. Markus KURZE, Mitglied des Landtages von Sachsen-Anhalt.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 28. siječnja 2019.

                  Za Vijeće

                  Predsjednik

               P. DAEA

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


Odluka Komisije od 11/10/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9017 - SK Capital Partners / Schenectady International Group) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka (EU, Euratom) 2019/163 predstavnika vlada država članica od 1. veljače 2019. o imenovanju sudaca Općeg suda

text:
                  4.2.2019

                  HR

                  Službeni list Europske unije

                  L 32/5

         ODLUKA (EU, Euratom) 2019/163 PREDSTAVNIKA VLADA DRŽAVA ČLANICA
         od 1. veljače 2019.
         o imenovanju sudaca Općeg suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 254. i 255.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
         budući da:

                     (1)

                     Mandati dvadeset troje sudaca Općeg suda istječu 31. kolovoza 2019. Potrebno je provesti imenovanja za popunjavanje tih mjesta za razdoblje od 1. rujna 2019. do 31. kolovoza 2025.

                     (2)

                     Predloženo je da se g. Stéphaneu GERVASONIJU, gđi Mariyani KANCHEVOJ, g. Alexanderu KORNEZOVU, g. Ulfu ÖBERGU, gđi Ingi REINE i g. Fredriku SCHALINU produlji mandat.

                     (3)

                     Osim toga, člankom 48. Protokola br. 3 o Statutu Suda Europske unije, kako je izmijenjen Uredbom (EU, Euratom) 2015/2422 Europskog parlamenta i Vijeća (1), predviđa se da se Opći sud od 1. rujna 2019. sastoji od dvaju sudaca po državi članici. U članku 2. točki (c) te uredbe utvrđuje se trajanje mandata devet dodatnih sudaca imenovanih od 1. rujna 2019., tako da se kraj njihovih mandata podudara s djelomičnim zamjenama u Općem sudu koje će se provesti 1. rujna 2022. i 1. rujna 2025.

                     (4)

                     Gđa Mirela STANCU i g. Laurent TRUCHOT predloženi su kao kandidati za mjesta dodatnih sudaca Općeg suda.

                     (5)

                     Odbor uspostavljen člankom 255. Ugovora o funkcioniranju Europske unije dao je mišljenje o prikladnosti g. Stéphanea GERVASONIJA, gđe Mariyane KANCHEVE, g. Alexandera KORNEZOVA, g. Ulfa ÖBERGA, gđe Inge REINE, g. Fredrika SCHALINA, gđe Mirele STANCU i g. Laurenta TRUCHOTA za obnašanje dužnosti suca Općeg suda,

               DONIJELI SU OVU ODLUKU:

            Članak 1.

               1.   Sucima Općeg suda za razdoblje od 1. rujna 2019. do 31. kolovoza 2025. imenuju se:

                           —

                           g. Stéphane GERVASONI,

                           —

                           gđa Mariyana KANCHEVA,

                           —

                           g. Alexander KORNEZOV,

                           —

                           g. Ulf ÖBERG,

                           —

                           gđa Inga REINE,

                           —

                           g. Fredrik SCHALIN,

                           —

                           g. Laurent TRUCHOT.

               2.   Gđa Mirela STANCU imenuje se sutkinjom Općeg suda za razdoblje od 1. rujna 2019. do 31. kolovoza 2022.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 1. veljače 2019.

                  Predsjednica

               L. ODOBESCU

            (1)  Uredba (EU, Euratom) 2015/2422 Europskog parlamenta i Vijeća od 16. prosinca 2015. o izmjeni Protokola br. 3 o Statutu Suda Europske unije (SL L 341 od 24.12.2015., str. 14.).


title: Odluka Vijeća (ZVSP) 2019/284 od 18. veljače 2019. o izmjeni Odluke 2011/101/ZVSP o mjerama ograničavanja protiv Zimbabvea

text:
                  19.2.2019

                  HR

                  Službeni list Europske unije

                  L 47/38

         ODLUKA VIJEĆA (ZVSP) 2019/284
         od 18. veljače 2019.
         o izmjeni Odluke 2011/101/ZVSP o mjerama ograničavanja protiv Zimbabvea
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. veljače 2011. donijelo Odluku 2011/101/ZVSP (1).

                     (2)

                     Vijeće je preispitalo Odluku 2011/101/ZVSP, uzimajući u obzir politička zbivanja u Zimbabveu.

                     (3)

                     Mjere ograničavanja trebalo bi stoga produljiti do 20. veljače 2020. Vijeće bi ih trebalo neprekidno preispitivati s obzirom na razvoj političke i sigurnosne situacije u Zimbabveu.

                     (4)

                     Mjere ograničavanja trebalo bi produljiti za pet osoba i jedan subjekt te povući za dvije osobe navedene u Prilogu I. Odluci 2011/101/ZVSP. Trebalo bi produljiti suspenziju mjera ograničavanja protiv triju osoba navedenih u Prilogu II. Odluci 2011/101/ZVSP.

                     (5)

                     Odluku 2011/101/ZVSP trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2011/101/ZVSP mijenja se kako slijedi:

                        1.

                        Članak 10. zamjenjuje se sljedećim:

                           „Članak 10.

                              1.   Ova Odluka stupa na snagu na dan donošenja.

                              2.   Ova Odluka primjenjuje se do 20. veljače 2020.

                              3.   Mjere iz članka 4. stavka 1. i članka 5. stavaka 1. i 2., u mjeri u kojoj se odnose na osobe navedene u Prilogu II., suspendiraju se do 20. veljače 2020.

                              4.   Ova se Odluka redovito preispituje i produljuje, ili prema potrebi mijenja, ako Vijeće smatra da njezini ciljevi nisu ostvareni.”

                        2.

                        Prilog I. mijenja se u skladu s Prilogom I. ovoj Odluci.

                        3.

                        Prilog II. mijenja se u skladu s Prilogom II. ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 18. veljače 2019.

                  Za Vijeće

                  Predsjednica

               F. MOGHERINI

            (1)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).

            PRILOG I.

                        1.

                        Unos za sljedeću osobu u Prilogu I. Odluci 2011/101/ZVSP zamjenjuje se niže navedenim unosom:

                                    Ime (i svi nadimci)

                                    Informacije za identifikaciju

                                    Razlozi za uvrštavanje

                                    „2.

                                    Mugabe, Grace

                                    Rođena 23.7.1965.
                                    Putovnica br. AD001159
                                    Osobna iskaznica br. 63-646650Q70

                                    Bivša tajnica Ženske lige ZANU-PF-a (Afrička nacionalna unija Zimbabvea – Domoljubna fronta), uključena u aktivnosti kojima se ozbiljno ugrožavaju demokracija, poštovanje ljudskih prava i vladavina prava. Preuzela je posjed Iron Mask 2002. kako bi, navodno, nezakonito ostvarila veliku dobit od iskorištavanja rudnika dijamanata.”

                        2.

                        U Prilogu I. Odluci 2011/101/ZVSP brišu se sljedeći unosi:

                                    „3.

                                    Bonyongwe, Happyton Mabhuya

                                    4.

                                    Chihuri, Augustine”

            PRILOG II.
            U Prilogu II. Odluci 2011/101/ZVSP brišu se sljedeći unosi:

                           „1.

                           Bonyongwe, Happyton Mabhuya

                           2.

                           Chihuri, Augustine”


Odluka Komisije od 18/02/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9265 - GreenCycle Holding GmbH & Co. KG / Nord-Westdeutsche Papierrohstoff GmbH & Co. KG) prema Uredbi Vijeća (EZ) br. 139/2004 (Vjerodostojan je samo tekst na njemačkom jeziku)


Odluka Komisije od 11/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8950 - BASF SE / BASF DOM / Clayton Dubilier & Rice, LLC) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 15/02/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9269 - ENGIE / Mirova Eurofideme 4 / Engie PV Curbans) prema Uredbi Vijeća (EZ) br. 139/2004 (Vjerodostojan je samo tekst na francuskom jeziku)


title: Odluka Vijeća (EU) 2019/377 od 5. ožujka 2019. o imenovanju jednog člana i jednog zamjenika člana Odbora regija, koje je predložila Mađarska

text:
                  8.3.2019

                  HR

                  Službeni list Europske unije

                  L 68/14

         ODLUKA VIJEĆA (EU) 2019/377
         od 5. ožujka 2019.
         o imenovanju jednog člana i jednog zamjenika člana Odbora regija, koje je predložila Mađarska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog mađarske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto člana Odbora regija postalo je slobodno istekom mandata g. Lászlóa Lóránta DR. KERESZTESA.

                     (3)

                     Mjesto zamjenika člana postalo je slobodno istekom mandata g. Sándora KOVÁCSA,

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

                        (a)

                        članom:

                                    —

                                    g. József KÓBOR, Representative of Local Government of Pécs with county rights;

                              i

                        (b)

                        zamjenikom člana:

                                    —

                                    g. Nándor SKUCZI, Chair of the Municipality of Nógrád County.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 5. ožujka 2019.

                  Za Vijeće

                  Predsjednica

               G.L. GAVRILESCU

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU) 2019/378 od 5. ožujka 2019. o imenovanju člana Odbora regija, kojeg je predložila Republika Austrija

text:
                  8.3.2019

                  HR

                  Službeni list Europske unije

                  L 68/15

         ODLUKA VIJEĆA (EU) 2019/378
         od 5. ožujka 2019.
         o imenovanju člana Odbora regija, kojeg je predložila Republika Austrija
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog austrijske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto člana Odbora regija postalo je slobodno istekom mandata g. Michaela STRUGLA,

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        g. Markus ACHLEITNER, Mitglied der oberösterreichischen Landesregierung.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 5. ožujka 2019.

                  Za Vijeće

                  Predsjednica

               G.L. GAVRILESCU

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU) 2019/810 od 13. svibnja 2019. o imenovanju člana Odbora regija, kojeg je predložila Kraljevina Švedska

text:
                  21.5.2019

                  HR

                  Službeni list Europske unije

                  L 133/11

         ODLUKA VIJEĆA (EU) 2019/810
         od 13. svibnja 2019.
         o imenovanju člana Odbora regija, kojeg je predložila Kraljevina Švedska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog švedske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2015/1203 (4)20. srpnja 2015. gđu Monalisu NORMANN zamijenio je g. Joakim LARSSON u svojstvu člana. Odlukom Vijeća (EU) 2017/2237 (5)30. studenoga 2017. g Joakima LARSSONA zamijenila je gđa Agneta GRANSTRÖM u svojstvu člana.

                     (2)

                     Mjesto člana Odbora regija postalo je slobodno istekom mandata gđe Agnete GRANSTRÖM.

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        gđa Märta STENEVI, Malmö kommun.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 13. svibnja 2019.

                  Za Vijeće

                  Predsjednica

               F. MOGHERINI

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2015/1203 od 20. srpnja 2015. o imenovanju triju švedskih članova i šest švedskih zamjenika članova Odbora regija (SL L 195, 23.7.2015., str. 44.)

            (5)  Odluka Vijeća (EU) 2017/2237 od 30. studenoga 2017. o imenovanju dvaju članova Odbora regija kojeg je predložila Kraljevina Švedska (SL L 320, 6.12.2017., str. 10.).


title: Odluka Vijeća (EU) 2019/811 od 13. svibnja 2019. o imenovanju člana Odbora regija, kojeg je predložila Talijanska Republika

text:
                  21.5.2019

                  HR

                  Službeni list Europske unije

                  L 133/12

         ODLUKA VIJEĆA (EU) 2019/811
         od 13. svibnja 2019.
         o imenovanju člana Odbora regija, kojeg je predložila Talijanska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog talijanske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2018/1574 (4)16. listopada 2018. g. Giovanni LOLLI zamijenio je g. Luciana D'ALFONSA u svojstvu člana.

                     (2)

                     Mjesto člana Odbora regija postalo je slobodno istekom mandata g. Giovannija LOLLIJA.

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        g. Marco MARSILIO, Presidente della Regione Abruzzo.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 13. svibnja 2019.

                  Za Vijeće

                  Predsjednica

               F. MOGHERINI

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2018/1574 od 16. listopada 2018. o imenovanju člana Odbora regija kojeg je predložila Talijanska Republika (SL L 262, 19.10.2018., str. 60.).


title: Odluka Vijeća (EU) 2019/812 od 14. svibnja 2019. o stajalištu koje treba zauzeti u ime Europske unije u okviru Međuameričke komisije za tropsku tunu (IATTC) i na sastanku stranaka Sporazuma o Međunarodnom programu za zaštitu dupina te o stavljanju izvan snage Odluke od 12. lipnja 2014. o stajalištu koje treba zauzeti u ime Unije u okviru IATTC-a

text:
                  21.5.2019

                  HR

                  Službeni list Europske unije

                  L 133/13

         ODLUKA VIJEĆA (EU) 2019/812
         od 14. svibnja 2019.
         o stajalištu koje treba zauzeti u ime Europske unije u okviru Međuameričke komisije za tropsku tunu (IATTC) i na sastanku stranaka Sporazuma o Međunarodnom programu za zaštitu dupina te o stavljanju izvan snage Odluke od 12. lipnja 2014. o stajalištu koje treba zauzeti u ime Unije u okviru IATTC-a
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Odlukom Vijeća 2006/539/EZ (1) Unija je sklopila Konvenciju za jačanje Međuameričke komisije za tropsku tunu osnovane Konvencijom iz 1949. između Sjedinjenih Američkih Država i Republike Kostarike („Konvencija iz Antigue”) (2), kojom je osnovana Međuamerička komisija za tropsku tunu (IATTC).

                     (2)

                     IATTC je nadležan za upravljanje ribolovnim resursima i njihovo očuvanje na području primjene Konvencije iz Antigue. IATTC donosi mjere očuvanja i upravljanja kako bi se osiguralo dugoročno očuvanje i održivo iskorištavanje ribljih stokova obuhvaćenih tom konvencijom. Takve mjere mogu postati obvezujuće za Uniju.

                     (3)

                     Odlukom Vijeća 2005/938/EZ (3) Unija je odobrila Sporazum o Međunarodnom programu za zaštitu dupina (AIDCP) (4), kojim je osnovan sastanak stranaka AIDCP-a. U članku XIV. Konvencije iz Antigue predviđeno je da IATTC ima važnu ulogu u koordinaciji provedbe AIDCP-a i u provedbi mjera koje se donesu u okviru AIDCP-a. Tajništvo AIDCP-a osigurava IATTC.

                     (4)

                     Sastanak stranaka AIDCP-a tijelo je osnovano AIDCP-om koje promiče postupno smanjenje slučajne smrti dupina tijekom lova na tune mrežom potegačom na području primjene Konvencije iz Antigue na razine blizu nuli. Sastanak stranaka AIDCP-a donosi odluke kojima se osigurava dugoročna održivost morskih bioloških resursa povezana s lovom na tune mrežom potegačom na području primjene Konvencije iz Antigue. Takve mjere mogu postati obvezujuće za Uniju.

                     (5)

                     Uredbom (EU) br. 1380/2013 Europskog parlamenta i Vijeća (5) predviđeno je da Unija osigurava da su aktivnosti u ribarstvu i akvakulturi dugoročno ekološki održive i da se njima upravlja na način koji je u skladu s ciljevima postizanja gospodarskih i društvenih koristi te koristi za zapošljavanje i doprinosa dostupnosti opskrbe hranom. Njome je predviđeno i da Unija primjenjuje predostrožni pristup upravljanju ribarstvom i nastoji osigurati da iskorištavanje morskih bioloških resursa obnavlja i održava populacije izlovljavanih vrsta iznad razina koje mogu osigurati najviši održivi prinos. Nadalje, njome je predviđeno da Unija poduzima mjere upravljanja i očuvanja na temelju najboljih raspoloživih znanstvenih savjeta, da podržava razvoj znanstvenog znanja i savjetovanja, da postupno eliminira prakse odbacivanja ulova i da promiče načine ribolova koji pridonose selektivnijem ribolovu, izbjegavanju i smanjenju, koliko god je moguće, neželjenih ulova te ribolovu s malim utjecajem na morski ekosustav i ribolovne resurse. Uz to, u Uredbi (EU) br. 1380/2013 izričito je predviđeno da Unija te ciljeve i načela treba primjenjivati u svojoj vanjskoj politici u području ribarstva.

                     (6)

                     Kako je navedeno u Zajedničkoj komunikaciji Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana” i u zaključcima Vijeća o toj zajedničkoj komunikaciji, promicanje mjera za potporu i povećanje učinkovitosti regionalnih organizacija za upravljanje ribarstvom (RFMO-i) i, ako je relevantno, za poboljšanje njihova upravljanja ključno je za djelovanje Unije u tim forumima.

                     (7)

                     U Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu” navedene su konkretne mjere za smanjenje količine plastike i onečišćenja mora, kao i gubitka ili ostavljanja ribolovnog alata u moru.

                     (8)

                     Primjereno je utvrditi stajalište koje treba zauzeti u ime Unije na sastancima IATTC-a i na sastanku stranaka AIDCP-a za razdoblje 2019. – 2023. jer će mjere očuvanja i provedbe IATTC-a te odluke sastanka stranaka AIDCP-a biti obvezujuće za Uniju te mogu presudno utjecati na sadržaj zakonodavstva Unije, odnosno uredbi Vijeća (EZ) br. 1005/2008 (6) i (EZ) br. 1224/2009 (7) te Uredbe (EU) 2017/2403 Europskog parlamenta i Vijeća (8).

                     (9)

                     Trenutačno je stajalište koje treba zauzeti u ime Unije na sastancima IATTC-a utvrđeno Odlukom Vijeća od 12. lipnja 2014. o stajalištu koje treba zauzeti u ime Unije u okviru IATTC-a. Primjereno je tu odluku staviti izvan snage i zamijeniti je novom odlukom koja bi obuhvaćala razdoblje 2019. – 2023.

                     (10)

                     Budući da se priroda ribolovnih resursa na području primjene Konvencije iz Antigue mijenja i da je stoga potrebno u stajalištu Unije uzeti u obzir nove događaje, uključujući nove znanstvene i druge relevantne podatke koji su predstavljeni prije ili tijekom sastanaka IATTC-a i sastanka stranaka AIDCP-a, trebalo bi, u skladu s načelom lojalne suradnje među institucijama Unije sadržanim u članku 13. stavku 2. Ugovora o Europskoj uniji, uspostaviti postupke za godišnje utvrđivanje stajališta Unije za razdoblje 2019. – 2023.,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na sastancima Međuameričke komisije za tropsku tunu (IATTC) i na sastanku stranaka Sporazuma o Međunarodnom programu za zaštitu dupina (AIDCP) utvrđeno je u Prilogu I.

            Članak 2.
            Godišnje utvrđivanje stajališta koje Unija treba zauzeti na sastancima IATTC-a i na sastanku stranaka AIDCP-a provodi se u skladu s Prilogom II.

            Članak 3.
            Stajalište Unije utvrđeno u Prilogu I. ocjenjuje i, ako je primjereno, revidira Vijeće na prijedlog Komisije najkasnije do godišnjeg sastanka IATTC-a 2024.

            Članak 4.
            Odluka Vijeća od 12. lipnja 2014. o stajalištu koje treba zauzeti u ime Europske unije u okviru Međuameričke komisije za tropsku tunu (IATTC) stavlja se izvan snage.

            Članak 5.
            Ova Odluka stupa na snagu na dan donošenja.

            Sastavljeno u Bruxellesu 14. svibnja 2019.

                  Za Vijeće

                  Predsjednik

               P. DAEA

            (1)  Odluka Vijeća 2006/539/EZ od 22. svibnja 2006. o zaključivanju, u ime Europske zajednice, Konvencije za jačanje Međuameričke komisije za tropsku tunu osnovane Konvencijom iz 1949. između Sjedinjenih Američkih Država i Republike Kostarike (SL L 224, 16.8.2006., str. 22.).

            (2)  SL L 224, 16.8.2006., str. 24.

            (3)  Odluka Vijeća 2005/938/EZ od 8. prosinca 2005. o odobrenju, u ime Europske zajednice, Sporazuma o Međunarodnom programu za zaštitu dupina (SL L 348, 30.12.2005., str. 26.).

            (4)  SL L 348, 30.12.2005., str. 28.

            (5)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

            (6)  Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).

            (7)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

            (8)  Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).

            PRILOG I.

               Stajalište koje u ime Unije treba zauzeti u Međuameričkoj komisiji za tropsku tunu (IATTC) i na Sastanku stranaka Sporazuma o Međunarodnom programu za zaštitu dupina (AIDCP)

            1.   NAČELA
            Unija u okviru IATTC-a i Sastanka stranaka AIDCP-a:

                        a)

                        djeluje u skladu s ciljevima i načelima Unije utvrđenima u okviru zajedničke ribarstvene politike (ZRP), posebno primjenom predostrožnog pristupa i s pomoću ciljeva povezanih s najvećim održivim prinosom kako je utvrđeno člankom 2. stavkom 2. Uredbe (EU) br. 1380/2013, kako bi se promicala primjena pristupa upravljanju ribarstvom temeljenog na ekosustavu, kako bi se u najvećoj mogućoj mjeri izbjegao i smanjio neželjeni ulov i postupno napustila praksa odbacivanja ulova te kako bi se utjecaj ribolovnih aktivnosti na morske ekosustave i njihova staništa smanjio na najmanju moguću razinu, te promicanjem gospodarski održivog i konkurentnog ribolova Unije kako bi se osigurao primjeren životni standard za osobe koje ovise o ribolovnim aktivnostima te uzeli u obzir interesi potrošača;

                        b)

                        radi na primjerenom uključivanju dionika u pripremnu fazu izrade mjera IATTC-a i AIDCP-a i osigurava da su mjere donesene u okviru IATTC-a i Sastanka stranaka AIDCP-a u skladu s Konvencijom iz Antigue odnosno Sporazumom AIDCP;

                        c)

                        osigurava da su mjere donesene u okviru IATTC-a i Sastanka stranaka AIDCP-a usklađene s međunarodnim pravom, a posebno s odredbama Konvencije UN-a o pravu mora iz 1982., Sporazuma UN-a o očuvanju i upravljanju pograničnim ribljim stokovima i vrlo migratornim ribljim stokovima iz 1995. te Sporazuma o promicanju usklađivanja ribarskih plovila na otvorenom moru s međunarodnim mjerama očuvanja i upravljanja iz 1993.; te s odredbama Sporazuma Organizacije za hranu i poljoprivredu o mjerama države luke iz 2009.;

                        d)

                        promiče stajališta koja su u skladu s najboljim praksama regionalnih organizacija za upravljanje ribarstvom (RFMO-i) na istom području;

                        e)

                        nastoji ostvariti usklađenost i sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s njezinim drugim politikama, posebno u području vanjskih odnosa, zapošljavanja, okoliša, trgovine, razvoja, istraživanja i inovacija;

                        f)

                        osigurava poštovanje međunarodnih obveza Unije;

                        g)

                        postupa u skladu sa Zaključcima Vijeća od 19. ožujka 2012. o Komunikaciji Komisije o vanjskoj dimenziji zajedničke ribarstvene politike (1);

                        h)

                        nastoji stvoriti jednake uvjete za flotu Unije na području primjene Konvencije IATTC-a na temelju istih načela i standarda koji se primjenjuju na temelju zakonodavstva Unije te promicati ujednačenu provedbu tih načela i standarda;

                        i)

                        postupa u skladu sa Zaključcima Vijeća (2) o Zajedničkoj komunikaciji Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana” (3) te promiče mjere za potporu IATTC-u i AIDCP-u i povećanje njihove učinkovitosti te, prema potrebi, za poboljšanje njihova upravljanja i rada (osobito u pogledu znanosti, sukladnosti, transparentnosti i donošenja odluka) kao doprinos održivom upravljanju oceanima u svim njegovim dimenzijama;

                        j)

                        promiče koordinaciju između RFMO-a i regionalnih konvencija o moru te, kako je primjenjivo, suradnju sa svjetskim organizacijama u okviru njihovih ovlaštenja, ako je primjereno;

                        k)

                        promiče koordinaciju i suradnju s drugim RFMO-ima za tunu u pitanjima od zajedničkog interesa, posebno ponovnom aktivacijom takozvanog postupka iz Kobea za RFMO-e za tunu i njegovim proširivanjem na sve RFMO-e.

                  2.   SMJERNICE
            Unija nastoji, prema potrebi, podupirati donošenje sljedećih mjera od strane IATTC-a i AIDCP-a:

                        a)

                        mjere očuvanja i upravljanja ribolovnim resursima na području primjene Konvencije iz Antigue na temelju najboljih dostupnih znanstvenih savjeta, uključujući ukupni dopušteni ulov (TAC) i kvote ili napor za žive morske biološke resurse koje regulira IATTC, kojima bi se najkasnije do 2020. ostvarila ili održala stopa iskorištenosti koja može osigurati najviši održivi prinos. Prema potrebi, te mjere očuvanja i upravljanja obuhvaćaju posebne mjere za stokove izložene prelovu kako bi ribolovni napor ostao u skladu s dostupnim ribolovnim mogućnostima;

                        b)

                        mjere za sprečavanje nezakonitih, neprijavljenih i nereguliranih ribolovnih aktivnosti, odvraćanje od njih i njihovo zaustavljanje na području primjene Konvencije, uključujući popis plovila koja obavljaju takav ribolov;

                        c)

                        mjere za potporu prikupljanju znanstvenih podataka o ribarstvu i promicanje intenzivnije suradnje industrije i znanstvenika;

                        d)

                        mjere praćenja, kontrole i nadzora na području primjene Konvencije iz Antigue, uključujući mjere države luke i jačanje sustava za praćenje plovila, kako bi se osigurala učinkovitost kontrole i sukladnost s mjerama donesenima u okviru IATTC-a;

                        e)

                        mjere za smanjenje negativnih posljedica ribolovnih aktivnosti na morsku bioraznolikost i morske ekosustave i njihova staništa, uključujući mjere za smanjenje onečišćenja mora i sprečavanje bacanja plastike u more te smanjenje utjecaja plastike koja se nalazi na moru na morsku bioraznolikost i ekosustave, zaštitne mjere za osjetljive morske ekosustave na području primjene Konvencije iz Antigue u skladu s rezolucijama Opće skupštine UN-a te mjere za najveće moguće izbjegavanje i smanjivanje neželjenog ulova, osobito osjetljivih morskih vrsta, te za postupno napuštanje prakse odbacivanja ulova;

                        f)

                        mjere za kontrolu uporabe uređaja za privlačenje ribe (FAD uređaji), osobito radi poboljšanja prikupljanja podataka, kvantificiranja i praćenja uporabe FAD uređaja, smanjenja posljedica na osjetljive stokove tune, ublažavanja njihovih potencijalnih posljedica na ciljne i neciljne vrste te na ekosustav;

                        g)

                        mjere za smanjenje posljedica ostavljenog, izgubljenog ili na drugi način odbačenog ribolovnog alata u oceanu i olakšavanje pronalaženja i uklanjanja takvog alata te za smanjenje morskog otpada;

                        h)

                        mjere za jačanje sustava praćenja sukladnosti u organizaciji i osiguravanje učinkovitog praćenja mjera koje poduzimaju države zastave kako bi se riješila pitanja nesukladnosti;

                        i)

                        mjere kojima je cilj zabrana ribolova koji se obavlja samo radi izlova peraja morskog psa uz zahtjev da se svi morski psi moraju iskrcati sa svim perajama prirodno povezanima s trupom;

                        j)

                        prema potrebi, zajednički pristup s drugim RFMO-ima, osobito s onima koji su uključeni u upravljanje ribarstvom na istom području;

                        k)

                        dodatne tehničke mjere koje se temelje na savjetima pomoćnih tijela i radnih skupina IATTC-a i Sastanka stranaka AIDCP-a.

                        l)

                        postupno smanjenje slučajne smrtnosti dupina pri lovu na tune mrežom potegačom na razinu blizu nuli te redovite procjene populacije dupina;

                        m)

                        preporuke, prema potrebi i u mjeri u kojoj je to dopušteno u skladu s relevantnim osnivačkim dokumentima, kojima se potiče provedba Konvencije o radu u ribolovu Međunarodne organizacije rada (ILO);

                        n)

                        mjere kojima se osigurava učinkovitost organizacije uključujući redovne revizije rada organizacije.

               (1)  7087/12 REV 1 ADD 1 COR 1.

               (2)  7348/1/17 REV 1 od 24.3.2017.

               (3)  JOIN(2016) 49 final od 10.11.2016.

            PRILOG II.

               Godišnje utvrđivanje stajališta koje u ime Unije treba zauzeti na sastancima Međuameričke komisije za tropsku tunu i na Sastanku stranaka Sporazuma o Međunarodnom programu za zaštitu dupina

            Prije svakog sastanka IATTC-a i Sastanka stranaka AIDCP-a, kada se ta tijela pozovu na donošenje odluka koje proizvode pravne učinke za Uniju, poduzimaju se potrebni koraci kako bi se u stajalištu koje u ime Unije treba iznijeti uzele u obzir najnovije znanstvene i druge relevantne informacije dostavljene Komisiji, u skladu s načelima i smjernicama utvrđenima u Prilogu I.
            U tu svrhu i na temelju tih podataka Komisija Vijeću pravodobno prije svakog sastanka IATTC-a i Sastanka stranaka AIDCP-a dostavlja pisani dokument u kojem se utvrđuju pojedinosti predloženog utvrđivanja stajališta Unije za raspravu i prihvaćanje pojedinosti stajališta koje treba iznijeti u ime Unije.
            Ako na sastanku IATTC-a ili Sastanku stranaka AIDCP-a, među ostalim na licu mjesta, nije moguće postići dogovor kako bi se u stajalištu Unije uzeli u obzir novi elementi, pitanje se upućuje Vijeću ili njegovim pripremnim tijelima.


title: Odluka Vijeća (EU) 2019/813 od 17. svibnja 2019. o stajalištu koje treba zauzeti u ime Europske unije u Međunarodnom vijeću za žitarice u pogledu produljenja Konvencije o trgovini žitaricama iz 1995.

text:
                  21.5.2019

                  HR

                  Službeni list Europske unije

                  L 133/19

         ODLUKA VIJEĆA (EU) 2019/813
         od 17. svibnja 2019.
         o stajalištu koje treba zauzeti u ime Europske unije u Međunarodnom vijeću za žitarice u pogledu produljenja Konvencije o trgovini žitaricama iz 1995.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Konvenciju o trgovini žitaricama iz 1995. („Konvencija”) sklopila Odlukom Vijeća 96/88/EZ (1) te je Konvencija stupila na snagu 1. srpnja 1995. Konvencija je sklopljena na razdoblje od tri godine.

                     (2)

                     Na temelju članka 33. Konvencije Međunarodno vijeće za žitarice može produljiti Konvenciju za uzastopna razdoblja koja u svakom slučaju nisu dulja od dvije godine. Od njezina sklapanja Konvencija je redovito produljivana za daljnja razdoblja od dvije godine. Konvencija je zadnji put produljena odlukom Međunarodnog vijeća za žitarice 5. lipnja 2017. (2) i ostaje na snazi do 30. lipnja 2019.

                     (3)

                     Međunarodno vijeće za žitarice tijekom svoje 49. sjednice koja će se održati 10. lipnja 2019. treba odlučiti o produljenju Konvencije za daljnje razdoblje u trajanju do dvije godine koje počinje od 1. srpnja 2019.

                     (4)

                     Primjereno je utvrditi stajalište koje treba zauzeti u ime Unije na 49. sjednici Međunarodnog vijeća za žitarice jer je produljenje Konvencije u interesu Unije,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 49. sjednici Međunarodnog vijeća za žitarice jest da se glasa za produljenje Konvencije o trgovini žitaricama iz 1995. za daljnje razdoblje u trajanju do dvije godine koje počinje od 1. srpnja 2019.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 17. svibnja 2019.

                  Za Vijeće

                  Predsjednik

               E.O. TEODOROVICI

            (1)  Odluka Vijeća 96/88/EZ od 19. prosinca 1995. o odobravanju od strane Europske zajednice Konvencije o trgovini žitaricama i Konvencije o pomoći u hrani, koje čine Međunarodni sporazum o žitaricama iz 1995. (SL L 21, 27.1.1996., str. 47.).

            (2)  Obavijesti o produženju Konvencije o trgovini žitaricama (1995.) (SL L 12, 17.1.2018., str. 1.).


title: Odluka Vijeća (EU) 2018/1152 od 26. lipnja 2018. o potpisivanju, u ime Unije, Sporazuma između Europske unije i Vlade Narodne Republike Kine o određenim aspektima usluga u zračnom prijevozu

text:
                  21.8.2018

                  HR

                  Službeni list Europske unije

                  L 210/1

         ODLUKA VIJEĆA (EU) 2018/1152
         od 26. lipnja 2018.
         o potpisivanju, u ime Unije, Sporazuma između Europske unije i Vlade Narodne Republike Kine o određenim aspektima usluga u zračnom prijevozu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je svojom Odlukom od 5. lipnja 2003. ovlastilo Komisiju za otvaranje pregovora s trećim zemljama o zamjeni određenih odredaba u postojećim bilateralnim sporazumima sa sporazumom na razini Unije.

                     (2)

                     Komisija je u ime Unije u pregovorima dogovorila Sporazum s Vladom Narodne Republike Kine o određenim aspektima usluga u zračnom prometu („Sporazum”). Pregovori su uspješno zaključeni parafiranjem Sporazuma 8. prosinca 2017.

                     (3)

                     Cilj je Sporazuma usklađivanje bilateralnih sporazuma o uslugama u zračnom prijevozu između 27 država članica i Narodne Republike Kine s pravom Unije.

                     (4)

                     Sporazum bi trebalo potpisati u ime Unije, podložno njegovu kasnijem sklapanju,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma između Europske unije i Vlade Narodne Republike Kine o određenim aspektima usluga u zračnom prometu („Sporazum”), podložno sklapanju navedenog Sporazuma.

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 26. lipnja 2018.

                  Za Vijeće

                  Predsjednica

               E. ZAHARIEVA


Odluka Komisije od 27/08/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8986 - EIH / KRONE-MUR) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 24/08/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8990 - Pierer Industrie AG / Michael Tojner Industriebeteiligungs und -beratungs GmbH / Abatec group AG) prema Uredbi Vijeća (EZ) br. 139/2004 (Vjerodostojan je samo tekst na njemačkom jeziku)


title: Odluka Vijeća (ZVSP) 2018/1237 od 12. rujna 2018. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
                  14.9.2018

                  HR

                  Službeni list Europske unije

                  L 231/27

         ODLUKA VIJEĆA (ZVSP) 2018/1237
         od 12. rujna 2018.
         o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir Odluku Vijeća 2014/145/ZVSP od 17. ožujka 2014. o mjerama ograničavanja u odnosu na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1), a posebno njezin članak 3. stavke 1. i 3.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Odluku 2014/145/ZVSP.

                     (2)

                     Vijeće je 12. ožujka 2018. donijelo Odluku (ZVSP) 2018/392 (2) kojom su mjere predviđene u Odluci 2014/145/ZVSP produljene za dodatnih šest mjeseci.

                     (3)

                     S obzirom na nastavak podrivanja ili ugrožavanja teritorijalne cjelovitosti, suvereniteta i neovisnosti Ukrajine Odluku 2014/145/ZVSP trebalo bi produljiti za dodatnih šest mjeseci.

                     (4)

                     Vijeće je preispitalo pojedinačna uvrštenja na popis navedena u Prilogu Odluci 2014/145/ZVSP i odlučilo izmijeniti podatke koji se odnose na određene osobe i subjekte.

                     (5)

                     Odluku 2014/145/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 6. Odluke 2014/145/ZVSP drugi stavak zamjenjuje se sljedećim:

               „Ova se Odluka primjenjuje do 15. ožujka 2019.”

            Članak 2.
            Prilog Odluci 2014/145/ZVSP mijenja se kako je navedeno u Prilogu ovoj Odluci.

            Članak 3.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 12. rujna 2018.

                  Za Vijeće

                  Predsjednica

               J. BOGNER-STRAUSS

            (1)  SL L 78, 17.3.2014., str. 16.

            (2)  Odluka Vijeća (ZVSP) 2018/392 od 12. ožujka 2018. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 69, 13.3.2018., str. 48.).

            PRILOG
            Unosi o osobama i subjektima koji se nalaze na popisu u nastavku, kako su navedeni u Prilogu Odluci 2014/145/ZVSP, zamjenjuju se sljedećim unosima:

                        Osobe:

                                       Ime

                                       Identifikacijski podaci

                                       Obrazloženje

                                       Datum uvrštenja

                                       „4.

                                       Denis Valentinovich BEREZOVSKIY
                                       (Денис Валентинович БЕРЕЗОВСКИЙ)
                                       Denys Valentynovych BEREZOVSKYY
                                       (Денис Валентинович БЕРЕЗОВСЬКИЙ)

                                       Datum rođenja: 15.7.1974.
                                       Mjesto rođenja: Harkiv, Ukrajinski SSR

                                       Berezovskiy je 1. ožujka 2014. imenovan zapovjednikom ukrajinske mornarice, no zatim je položio prisegu krimskim oružanim snagama te je time prekršio svoju prisegu položenu ukrajinskoj mornarici.
                                       Bio je zamjenik zapovjednika crnomorske flote Ruske Federacije do listopada 2015.
                                       Od 2015. studira na Vojnoj akademiji Glavnog stožera ruskih oružanih snaga.

                                       17.3.2014.

                                       11.

                                       Andrei Aleksandrovich KLISHAS
                                       (Андрей Александрович Клишас)

                                       Datum rođenja: 9.11.1972.
                                       Mjesto rođenja: Sverdlovsk

                                       Predsjednik Odbora za ustavno pravo i izgradnju države Vijeća federacije Ruske Federacije.
                                       Klishas je 1. ožujka 2014. u Vijeću federacije javno podržao razmještanje ruskih snaga u Ukrajini. U javnim izjavama Klishas je nastojao opravdati rusku vojnu intervenciju u Ukrajini tvrdeći da ‚ukrajinski predsjednik podržava zahtjev krimskih vlasti upućen predsjedniku Ruske Federacije o pružanju sveobuhvatne pomoći u obrani građana Krima’.

                                       17.3.2014.

                                       14.

                                       Aleksandr Borisovich TOTOONOV
                                       (Александр Борисович Тотоонов)

                                       Datum rođenja: 3.4.1957.
                                       Mjesto rođenja: Ordžonikidze, Sjeverna Osetija

                                       Bivši član Odbora za međunarodne poslove Vijeća federacije Ruske Federacije. Njegove dužnosti kao člana Vijeća Ruske federacije završile su u rujnu 2017.
                                       Od rujna 2017. prvi je zamjenik predsjednika parlamenta Sjeverne Osetije.
                                       Totoonov je 1. ožujka 2014. u Vijeću federacije javno podržao razmještanje ruskih snaga u Ukrajini.

                                       17.3.2014.

                                       17.

                                       Sergei Vladimirovich ZHELEZNYAK
                                       (Сергей Владимирович ЖЕЛЕЗНЯК)

                                       Datum rođenja: 30.7.1970.
                                       Mjesto rođenja: Sankt Peterburg (bivši Lenjingrad)

                                       Bivši zamjenik predsjednika državne Dume Ruske Federacije.
                                       Aktivno je podržavao upotrebu ruskih oružanih snaga u Ukrajini i pripajanje Krima. Osobno je bio na čelu demonstracija za podršku upotrebe ruskih oružanih snaga u Ukrajini.
                                       Bivši zamjenik predsjednika, a trenutačno član Odbora za vanjske poslove državne Dume Ruske Federacije.

                                       17.3.2014.

                                       22.

                                       Dmitry Olegovich ROGOZIN
                                       (Дмитрий Олегович Рогозин)

                                       Datum rođenja: 21.12.1963.
                                       Mjesto rođenja: Moskva

                                       Bivši potpredsjednik vlade Ruske Federacije. Javno pozivao na pripojenje Krima.

                                       21.3.2014.

                                       28.

                                       Valery Vladimirovich KULIKOV
                                       (Валерий Владимирович Куликов)

                                       Datum rođenja: 1.9.1956.
                                       Mjesto rođenja: Zaporožje (Ukrajinski SSR)

                                       Bivši zamjenik zapovjednika crnomorske flote, kontraadmiral.
                                       Odgovoran za zapovijedanje ruskim snagama koje su okupirale ukrajinski suvereni teritorij.
                                       Dekretom predsjednika Ruske Federacije 26. rujna 2017. otpušten je s tog položaja i iz vojne službe.
                                       Od rujna 2017. član Vijeća federacije Ruske Federacije, zastupnik pripojenog grada Sevastopolja.

                                       21.3.2014.

                                       30.

                                       Mikhail Grigorievich MALYSHEV
                                       (Михаил Григорьевич МАЛЫШЕВ)
                                       Mykhaylo Hryhorovych MALYSHEV
                                       (Михайло Григорович МАЛИШЕВ)

                                       Datum rođenja: 10.10.1955.
                                       Mjesto rođenja: Simferopolj, Krim

                                       Predsjednik krimskog izbornog povjerenstva. Odgovoran je za provedbu krimskog ‚referenduma’. Odgovoran je za potpisivanje rezultata referenduma prema ruskom sustavu.
                                       U svojstvu predsjednika krimskog izbornog povjerenstva sudjelovao je u organizaciji ruskih predsjedničkih izbora održanih 18. ožujka 2018. u nezakonito pripojenom Krimu i Sevastopolju i na taj način aktivno podupirao i provodio politike kojima se podrivaju teritorijalna cjelovitost, suverenost i neovisnost Ukrajine.

                                       21.3.2014.

                                       32.

                                       General pukovnik Igor Nikolaevich (Mykolayovich) TURCHENYUK
                                       (Игорь Николаевич Турченюк)

                                       Datum rođenja: 5.12.1959.
                                       Mjesto rođenja: Oš, Kirgiski SSR

                                       Bivši stvarni zapovjednik ruskih postrojbi raspoređenih na terenu na nezakonito pripojenom Krimu (koje Rusija i dalje službeno naziva ‚lokalnim postrojbama za samoobranu’). Bivši zamjenik zapovjednika južnog vojnog okruga. Trenutačno je šef Odjela za javnu upravu i nacionalnu sigurnost na Vojnoj akademiji ruskog Glavnog stožera.

                                       21.3.2014.

                                       47.

                                       Sergey Gennadevich TSYPLAKOV (Сергей Геннадьевич ЦЫПЛАКОВ)
                                       Serhiy Hennadiyovych TSYPLAKOV (Сергiй Геннадiйович ЦИПЛАКОВ)

                                       Datum rođenja: 1.5.1983.
                                       Mjesto rođenja: Khartsyzsk, regija Donjeck

                                       Jedan od vođa ideološki radikalne organizacije pod nazivom ‚Narodne paravojne snage Donbasa’. Aktivni sudionik u zauzimanju više državnih zgrada u regiji Donjeck.
                                       Član ‚Narodnog vijeća Narodne Republike Donjecka’, bivši predsjednik, a trenutačno član ‚Odbora Narodnog vijeća za politiku informiranja i informacijske tehnologije’.

                                       29.4.2014.

                                       56.

                                       Igor Evgenevich KAKIDZYANOV
                                       (Игорь Евгеньевич КАКИДЗЯНОВ),
                                       Igor Evegenevich KHAKIMZYANOV
                                       (Игорь Евгеньевич ХАКИМЗЯНОВ)
                                       Ihor Yevhenovych KHAKIMZIANOV (KAKIDZIANOV)
                                       (Iгор Євгенович ХАКIМЗЯНОВ (КАКIДЗЯНОВ))

                                       Datum rođenja: 25.7.1980.
                                       Mjesto rođenja: Makejevka (Donjecka oblast)

                                       Jedan od bivših vođa oružanih snaga samoproglašene ‚Narodne Republike Donjecka’. Cilj je snaga ‚zaštititi stanovnike Narodne Republike Donjecka i teritorijalni integritet Republike’, prema Pushylinu, jednom od vođa ‚Narodne Republike Donjecka’.
                                       I dalje aktivno podupire separatistička djelovanja ili politike.

                                       12.5.2014.

                                       60.

                                       Natalia Vladimirovna POKLONSKAYA
                                       (Наталья Владимировна ПОКЛОНСКАЯ)

                                       Datum rođenja: 18.3.1980.
                                       Mjesto rođenja: Mihajlovka, regija Vorošilovgrad, Ukrajinski SSR ili Jevpatorija, Ukrajinski SSR

                                       Zastupnica u državnoj Dumi izabrana iz nezakonito pripojene Autonomne Republike Krima.
                                       Bivša tužiteljica takozvane ‚Republike Krima’. Aktivno je provodila rusko pripojenje Krima.
                                       Trenutačno obnaša dužnost zamjenice predsjednika Odbora za sigurnost i borbu protiv korupcije državne Dume Ruske Federacije.

                                       12.5.2014.

                                       71.

                                       Nikolay Ivanovich KOZITSYN
                                       (Николай Иванович Козицын)

                                       Datum rođenja: 20.6.1956. ili 6.10.1956.
                                       Mjesto rođenja: Dzeržinsk, regija Donjeck

                                       Zapovjednik kozačkih snaga.
                                       Odgovoran za zapovijedanje separatistima u istočnoj Ukrajini u borbi protiv snaga vlade Ukrajine.
                                       I dalje aktivno podupire separatistička djelovanja ili politike.

                                       12.7.2014.

                                       78.

                                       Sergei Orestovich BESEDA
                                       (Сергей Орестович Беседа)

                                       Datum rođenja: 17.5.1954.

                                       Zapovjednik pete službe FSB-a, federalne sigurnosne službe Ruske Federacije.
                                       Kao visoki dužnosnik FSB-a (general pukovnik), vodi službu nadležnu za nadzor nad obavještajnim operacijama i međunarodnim aktivnostima.

                                       25.7.2014.

                                       79.

                                       Mikhail Vladimirovich DEGTYARYOV/DEGTYAREV
                                       (Михаил Владимирович ДЕГТЯРËВ)

                                       Datum rođenja: 10.7.1981.
                                       Mjesto rođenja: Kujbišev (Samara)

                                       Zastupnik u državnoj Dumi.
                                       Kao zastupnik u Dumi najavio je otvaranje ‚de facto veleposlanstva’ nepriznate takozvane ‚Narodne Republike Donjecka’ u Moskvi, on doprinosi podrivanju ili ugrožavanju teritorijalne cjelovitosti, suvereniteta i neovisnosti Ukrajine.
                                       Trenutačno predsjeda Odborom za pitanja tjelesnog odgoja, sporta i mladih ruske Dume.

                                       25.7.2014.

                                       81.

                                       Alexander Nikolayevich TKACHYOV (Александр Николаевич Ткачëв)

                                       Datum rođenja: 23.12.1960.
                                       Mjesto rođenja: Viselki, regija Krasnodar

                                       Bivši guverner Krasnodarskog kraja.
                                       Vršitelj dužnosti čelnika Autonomne Republike Krima dodijelio mu je odlikovanje ‚za oslobođenje Krima’ za potporu koju je dao nezakonitom pripojenju Krima. Tom je prigodom vršitelj dužnosti čelnika Autonomne Republike Krima izjavio da je Tkachyov bio jedan od prvih koji su izrazili potporu novom ‚vodstvu’ Krima.
                                       Bivši ministar poljoprivrede Ruske Federacije.

                                       25.7.2014.

                                       89.

                                       Oksana TCHIGRINA
                                       Oksana Aleksandrovna CHIGRINA (CHYHRYNA)
                                       (Оксана Александровна ЧИГРИНА)

                                       Datum rođenja: moguće 23.7.1981.

                                       Bivša glasnogovornica takozvane ‚vlade’ takozvane ‚Narodne Republike Luganska’ koja je davala izjave kojima se opravdava, između ostalog, rušenje ukrajinskog vojnog zrakoplova, uzimanje talaca i borbene aktivnosti nezakonitih naoružanih skupina kojima su se posljedično podrivali teritorijalna cjelovitost, suverenitet i jedinstvo Ukrajine.
                                       Bivša glasnogovornica Službe za medije LNR-a.

                                       30.7.2014.

                                       102.

                                       Andrei Nikolaevich RODKIN (Андрей Николаевич Родкин)

                                       Datum rođenja: 23.9.1976.
                                       Mjesto rođenja: Moskva

                                       Bivši moskovski predstavnik takozvane ‚Narodne Republike Donjecka’. U svojim izjavama između ostalog govorio je o spremnosti paravojnih snaga za vođenje gerilskog rata i njihovu osvajanju oružanih sustava ukrajinskih oružanih snaga. Podupirao je stoga djelovanja i politike kojima se podrivaju teritorijalna cjelovitost, suverenitet i neovisnost Ukrajine.
                                       Jedan od bivših vođa ‚Unije dragovoljaca Donbasa’.

                                       12.9.2014.

                                       117.

                                       Aleksey Vasilevich NAUMETS
                                       (Алексей Васильевич Haумец)

                                       Datum rođenja: 11.2.1968.

                                       General bojnik ruske vojske. Bivši zapovjednik 76. zračnog odreda koji je uključen u rusku vojnu prisutnost na ukrajinskom državnom području, posebice tijekom nezakonitog pripojenja Krima. Od 2018. zamjenik načelnika stožera zračnih snaga.

                                       12.9.2014.

                                       120.

                                       Sergey Yurievich KOZYAKOV
                                       (Сергей Юрьевич КОЗЬЯКОВ)
                                       Serhiy Yuriyovych KOZYAKOV
                                       (Сергiй Юрiйович КОЗЬЯКОВ)

                                       Datum rođenja: 29.9.1982. ili 23.9.1982.

                                       U svojoj bivšoj ulozi takozvanog ‚predsjednika Središnjeg izbornog povjerenstva Luganska’ bio je odgovoran za organiziranje takozvanih ‚izbora’2. studenoga 2014. u ‚Narodnoj Republici Lugansku’. Tim ‚izborima’ prekršilo se ukrajinsko pravo te su stoga bili nezakoniti. Između listopada 2015. i prosinca 2017. bio je takozvani ‚ministar pravosuđa’‚Narodne Republike Luganska’.
                                       Preuzimanjem te funkcije i djelovanjem u tom svojstvu te organiziranjem nezakonitih ‚izbora’ aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                                       29.11.2014.

                                       138.

                                       Alexandr Vasilievich SHUBIN
                                       (Александр Васильевич ШУБИН)

                                       Datum rođenja: 20.5.1972. ili 30.5.1972.
                                       Mjesto rođenja: Lugansk

                                       Bivši takozvani ‚ministar pravosuđa’ nezakonite takozvane ‚Narodne Republike Luganska’. Predsjednik ‚Središnjeg izbornog povjerenstva’ takozvane ‚Narodne Republike Luganska’ od listopada 2015.
                                       Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                                       16.2.2015.

                                       141.

                                       Ekaterina Vladimirovna FILIPPOVA (Екатерина Владимировна ФИЛИППОВА)
                                       Kateryna Volodymyrivna FILIPPOVA
                                       (Катерина Володимирiвна ФIЛIППОВА

                                       Datum rođenja: 20.1.1988.
                                       Mjesto rođenja: Krasnoarmejsk

                                       Bivša takozvana ‚ministrica pravosuđa’ takozvane ‚Narodne Republike Donjecka’.
                                       Preuzimanjem te funkcije i djelovanjem u tom svojstvu aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                                       16.2.2015.

                                       146.

                                       Zaur Raufovich ISMAILOV
                                       (Заур Рауфович ИСМАИЛОВ)
                                       Zaur Raufovych ISMAYILOV
                                       (Заур Рауфович IСМАЇЛОВ)

                                       Datum rođenja: 25.7.1978. (ili 23.3.1975.)
                                       Mjesto rođenja: Krasni Luč, Vorošilovgrad, regija Lugansk

                                       Bivši takozvani ‚glavni tužitelj’ takozvane ‚Narodne Republike Luganska’ (do listopada 2017.). Trenutačno je vršitelj dužnosti takozvanog ‚ministra pravosuđa’ takozvane ‚Narodne Republike Luganska’.
                                       Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                                       16.2.2015.

                                       164.

                                       Aleksandr Yurevich PETUKHOV /
                                       Aleksandr Yurievich PETUKHOV
                                       (Александр Юрьевич ПЕТУХОВ)
                                       Oleksandr Yuriyovych PIETUKHOV
                                       (Олександр Юрійович ПЄТУХОВ)

                                       Datum rođenja: 17.7.1970.

                                       Bivši predsjednik sevastopoljskog izbornog povjerenstva. U tom svojstvu sudjelovao je u organizaciji ruskih predsjedničkih izbora održanih 18. ožujka 2018. u nezakonito pripojenom Krimu i Sevastopolju i na taj način aktivno podupirao i provodio politike kojima se podrivaju teritorijalna cjelovitost, suverenost i neovisnost Ukrajine.

                                       14.5.2018.”

                        Subjekti

                                       Ime

                                       Identifikacijski podaci

                                       Obrazloženje

                                       Datum uvrštenja

                                       „3.

                                       Takozvana ‚Narodna Republika Lugansk’
                                       ‚Луганская народная республика’
                                       ‚Luganskaya narodnaya respublika’

                                       Službene informacije:
                                       https://glava-lnr.info/
                                       https://sovminlnr.ru/
                                       https://nslnr.su/

                                       Takozvana ‚Narodna Republika Lugansk’ osnovana je 27. travnja 2014.
                                       Odgovorna za organiziranje nezakonitog referenduma 11. svibnja 2014. Deklaracija o neovisnosti 12. svibnja 2014.
                                       Takozvane ‚narodne republike’ Donjetsk i Lugansk osnovale su takozvanu ‚Federalnu Državu Novorusiju’22. svibnja 2014.
                                       Time se krši ukrajinski ustavni zakon, a posljedično i međunarodno pravo te se tako podrivaju teritorijalna cjelovitost, suverenitet i neovisnost Ukrajine.
                                       Ujedno je umiješana u novačenje za separatističku ‚Vojsku jugoistoka’ i za druge nezakonite naoružane separatističke skupine te tako podriva stabilnost ili sigurnost Ukrajine.

                                       25.7.2014.

                                       4.

                                       Takozvana ‚Narodna Republika Donjetsk’
                                       ‚Донецкая народная республика’
                                       ‚Donétskaya naródnaya respúblika’

                                       Službene informacije:
                                       https://dnr-online.ru/
                                       http://av-zakharchenko.su/
                                       http://smdnr.ru/
                                       https://dnrsovet.su/

                                       Takozvana ‚Narodna Republika Donjetsk’ proglašena je 7. travnja 2014.
                                       Odgovorna za organiziranje nezakonitog referenduma 11. svibnja 2014. Deklaracija o neovisnosti 12. svibnja 2014.
                                       Takozvane ‚narodne republike’ Donjetsk i Lugansk potpisale su 24. svibnja 2014. sporazum o osnivanju takozvane ‚Federalne Države Novorusije’.
                                       Time se krši ukrajinski ustavni zakon, a posljedično i međunarodno pravo te se tako podrivaju teritorijalna cjelovitost, suverenitet i neovisnost Ukrajine.
                                       Ujedno je umiješana u novačenje za nezakonite naoružane separatističke skupine te tako ugrožava stabilnost ili sigurnost Ukrajine.

                                       25.7.2014.

                                       6.

                                       Međunarodni savez javnih udruga ‚Velika vojska Dona’
                                       Международный Союз Общественных Объединений ‚Всевеликое Войско Донское’

                                       Službene informacije:
                                       http://xn--80aaaajfjszd7a3b0e.xn--p1ai/
                                       Telefonski broj:
                                       +7-8-908-178-65-57
                                       Društveni mediji: Kozačka nacionalna garda http://vk.com/kazak_nac_guard
                                       Adresa: 346465 Russia, Rostov Region, October District, St Zaplavskaya, Str. Shosseynaya 1
                                       Druga adresa: Voroshilovskiy Prospekt 12/85-87/13, Rostov-on-Don

                                       ‚Velika vojska Dona’ osnovala je ‚Kozačku nacionalnu gardu’, koja je odgovorna za borbu protiv ukrajinskih vladinih snaga u istočnoj Ukrajini i tako podriva teritorijalnu cjelovitost, suverenitet i neovisnost Ukrajine te ujedno ugrožava stabilnost ili sigurnost Ukrajine.
                                       Povezana s g. Nikolayem Kozitsynom, koji je zapovjednik kozačkih snaga i odgovoran za zapovijedanje separatistima u istočnoj Ukrajini, koji se bore protiv ukrajinskih vladinih snaga.

                                       25.7.2014.

                                       7.

                                       ‚Sobol’
                                       ‚Соболь’

                                       Službene informacije:
                                       http://soboli.net
                                       Društveni mediji:
                                       http://vk.com/sobolipress
                                       Telefonski broj:
                                       (0652) 60-23-93
                                       Adresa e-pošte: SoboliPress@gmail.com
                                       Adresa: Crimea, Simferopol, str. Kiev, 4 (lokalna autobusna stanica ‚Central’)

                                       Radikalna paravojna organizacija, odgovorna za otvorenu potporu uporabi sile za okončanje ukrajinske kontrole nad Krimom i tako podriva teritorijalnu cjelovitost, suverenitet i neovisnost Ukrajine.
                                       Odgovorna za obuku separatista za borbu protiv ukrajinskih vladinih snaga u istočnoj Ukrajini i tako ugrožava stabilnost ili sigurnost Ukrajine.

                                       25.7.2014.

                                       8.

                                       Takozvana ‚Luganska garda’
                                       ‚Луганская гвардия’

                                       Društveni mediji i druge informacije:
                                       https://vk.com/luguard
                                       http://vk.com/club68692201
                                       https://vk.com/luguardnews

                                       Samoobrambena paravojna skupina Luganska, odgovorna za obuku separatista za borbu protiv ukrajinskih vladinih snaga u istočnoj Ukrajini i tako ugrožava stabilnost ili sigurnost Ukrajine.
                                       Povezana s g. Germanom PROPOKIVOM, aktivnim čelnikom koji je odgovoran za sudjelovanje u zauzimanju zgrade luganskog regionalnog ureda ukrajinske sigurnosne službe i snimanje videoobraćanja predsjedniku Putinu i Rusiji iz okupirane zgrade.

                                       25.7.2014.

                                       9.

                                       Takozvana ‚Vojska jugoistoka’
                                       ‚Армии Юго-Востока’

                                       http://lugansk-online.info/statements
                                       Društveni mediji:
                                       http://vk.com/lugansksbu

                                       Nezakonita oružana separatistička skupina koja se smatra jednom od najvažnijih u istočnoj Ukrajini.
                                       Odgovorna za okupiranje zgrade sigurnosne službe u regiji Lugansk.
                                       Povezana s g. Valeriyem BOLOTOVIM koji je bio naveden kao jedan od čelnika skupine.
                                       Povezana s g. Vasylom NIKITINIM ‚odgovornim za separatistička,vladina’ djelovanja takozvane ‚vlade Narodne Republike Luganska’.

                                       25.7.2014.

                                       10.

                                       Takozvane ‚Narodne paravojne snage Donbasa’‚Нарoдное oпoлчéние Дoнбáсса’

                                       Društveni mediji:
                                       http://vk.com/polkdonbassa
                                       + 38-099-445-63-78;
                                       + 38-063-688-60-01;
                                       + 38-067-145-14-99;
                                       + 38-094-912-96-60;
                                       + 38-062-213-26-60
                                       Adresa e-pošte: voenkom.dnr@mail.ru
                                       mobilisation@novorossia.co
                                       polkdonbassa@mail.ru
                                       Dobrovoljno javljanje na telefon u Rusiji:
                                       + 7 (926) 428-99-51
                                       + 7 (967) 171-27-09
                                       ili na adresu e-pošte novoross24@mail.ru
                                       Adresa: Donetsk, Prospect Zasyadko 13

                                       Nezakonita oružana separatistička skupina odgovorna za borbu protiv ukrajinskih vladinih snaga u istočnoj Ukrajini te tako ugrožava stabilnost ili sigurnost Ukrajine. Među ostalim, militantna skupina preuzela je kontrolu nad nekoliko vladinih zgrada u istočnoj Ukrajini početkom travnja 2014. te tako podriva teritorijalnu cjelovitost, suverenitet i neovisnost Ukrajine. Povezana je s g. Pavelom Gubarevim koji je odgovoran za zauzimanje zgrade regionalnih vlasti u Donjecku zajedno s proruskim snagama i samoproglašenje ‚narodnim guvernerom’.

                                       25.7.2014.

                                       11.

                                       ‚Bataljun Vostok’
                                       ‚Батальон Восток’

                                       Društveni mediji:
                                       http://vk.com/patriotic_forces_of_donbas
                                       http://patriot-donetsk.ru/
                                       info.patriot.donbassa@gmail.com

                                       Nezakonita oružana separatistička skupina koja se smatra jednom od najvažnijih u istočnoj Ukrajini. Odgovorna za borbu protiv ukrajinskih vladinih snaga u istočnoj Ukrajini te tako ugrožava stabilnost ili sigurnost Ukrajine.
                                       Aktivno je sudjelovala u vojnim operacijama koje su dovele do zauzimanja Zračne luke Donjeck.
                                       Dio je takozvanih ‚1. oružanih snaga’‚Narodne Republike Donjecka’.

                                       25.7.2014.

                                       16.

                                       Federalno državno proračunsko poduzeće ‚Sanatorij Nizhnyaya Oreanda’ u okviru administracije predsjednika Ruske Federacije (prethodno poznato kao ljetovalište ‚Nizhnyaya Oreanda’ Санаторий ‚Нижняя Ореанда’)

                                       Ljetovalište ‚Nizhnyaya Oreanda’, 298658, Yalta, Oreanda
                                       (298658, г. Ялта, пгт. Ореанда, Санаторий ‚Нижняя Ореанда’)

                                       Vlasništvo nad subjektom preneseno je protivno ukrajinskom pravu. ‚Predsjedništvo parlamenta Krima’ donijelo je 21. ožujka 2014. odluku br. 1767-6/14 ‚O pitanjima stvaranja Udruge sanatorija i ljetovališta’ u kojoj je proglasilo prisvajanje imovine koja pripada ljetovalištu ‚Nizhnyaya Oreanda’ u ime ‚Republike Krima’. Krimske ‚vlasti’ na taj su način poduzeće efektivno konfiscirale. Ponovno je registrirano 9. listopada 2014. kao federalno državno proračunsko poduzeće ‚Sanatorium Nizhnyaya Oreanda’ u okviru administracije predsjednika Ruske Federacije (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ ‚САНАТОРИЙ ‚НИЖНЯЯ ОРЕАНДА’ УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ’). Osnivač: administracija predsjednika Ruske Federacije (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                                       25.7.2014.

                                       17.

                                       Poduzeće Republike Krima ‚Azov distillery plant’
                                       Крымское республиканское предприятие ‚Азовский ликёро-водочннй завод’
                                       Azovsky likerovodochny zavod

                                                   40 Zeleznodorozhnaya str.,

                                                   296178 Azovskoye, Jankoysky district

                                                   (Джанкойский район, 296178

                                                   пгт. Азовское, ул. Железнодорожная, 40)

                                             Kod: 01271681

                                       Vlasništvo nad subjektom preneseno je protivno ukrajinskom pravu. ‚Predsjedništvo parlamenta Krima’ donijelo je 9. travnja 2014. odluku br. 1991-6/14,O izmjenama rezolucije Državnog vijeća ‚Republike Krima’ od 26. ožujka 2014. br. 1836-6/14,O nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području ‚Republike Krima’ u kojoj je proglasilo prisvajanje imovine koja pripada subjektu ‚Azovsky likerovodochny zavod’ u ime ‚Republike Krima’. Krimske ‚vlasti’ na taj su način poduzeće efektivno konfiscirale.
                                       Stečajni postupak je u tijeku.

                                       25.7.2014.

                                       21.

                                       DIONIČKO DRUŠTVO ALMAZ-ANTEY AIR AND SPACE DEFENCE CORPORATION
                                       Акционерное общество,Концерн воздушно-космической обороны ‚Алмаз – Антей’
                                       (također poznato kao CONCERN ALMAZ-ANTEY; CONCERN ALMAZ-ANTEY; ALMAZ-ANTEY DEFENSE CORPORATION; ALMAZ-ANTEY JSC; Концерн ВКО ‚Алмаз — Антей’)

                                       41 ul. Vereiskaya street, Moscow 121471, Russian Federation;
                                       Internetske stranice: almaz-antey.ru;
                                       Adresa e-pošte: antey@almaz-antey.ru

                                       Almaz-Antey rusko je trgovačko društvo u državnom vlasništvu. Proizvodi protuzračno naoružanje, uključujući projektile zemlja-zrak koje isporučuje ruskoj vojsci. Ruske vlasti dostavljaju teško naoružanje separatistima u istočnoj Ukrajini, doprinoseći destabilizaciji Ukrajine. Tim se oružjem koriste separatisti, među ostalim, za rušenje zrakoplova. Kao društvo u državnom vlasništvu Almaz-Antey stoga doprinosi destabilizaciji Ukrajine.

                                       30.7.2014.

                                       24.

                                       Republika Donjeck
                                       (javna organizacija)
                                       Донецкая республика

                                       Službene informacije:
                                       http://oddr.info/

                                       Javna ‚organizacija’ koja je 2. studenoga 2014. predstavila kandidate na tzv. ‚izborima’ tzv. ‚Narodne Republike Donjeck’. Tim ‚izborima’ krši se ukrajinsko pravo te su stoga nezakoniti.
                                       Službenim sudjelovanjem u nezakonitim ‚izborima’ aktivno je podupirala aktivnosti i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina. Na čelu joj je Alexander ZAKHARCHENKO, a osnovao ju je Andriy PURGIN.

                                       29.11.2014.

                                       25.

                                       Mir regiji Lugansk (Mir Luganschine) Мир Луганщине

                                       https://mir-lug.info/

                                       Javna ‚organizacija’ koja je 2. studenoga 2014. predstavila kandidate na tzv. ‚izborima’ tzv. ‚Narodne Republike Lugansk’. Tim ‚izborima’ krši se ukrajinsko pravo te su stoga nezakoniti.
                                       Službenim sudjelovanjem u nezakonitim ‚izborima’ aktivno je podupirala aktivnosti i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                                       29.11.2014.

                                       28.

                                       Gospodarska unija Luganska (Luganskiy Ekonomicheskiy Soyuz)
                                       Луганский экономический союз

                                       Službene informacije:
                                       https://nslnr.su/about/obshchestvennye-organizatsii/337/

                                       ‚Društvena organizacija’ koja je 2. studenoga 2014. predstavila kandidate na nezakonitim tzv. ‚izborima’ tzv. ‚Narodne Republike Luganska’. Nominirala je kandidata, Olega AKIMOVA, za ‚čelnika’ tzv. ‚Narodne Republike Luganska’. Tim ‚izborima’ krši se ukrajinsko pravo te su stoga nezakoniti.
                                       Službenim sudjelovanjem u nezakonitim ‚izborima’ aktivno je podupirala aktivnosti i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                                       29.11.2014.

                                       30.

                                       Bataljun Sparta
                                       Батальон ‚Спарта’

                                       Oružana separatistička skupina koja je aktivno podupirala djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                                       Dio je takozvanih ‚1. oružanih snaga’‚Narodne Republike Donjecka’. Poznat je i pod nazivom vojna jedinica 08806. Jedinica je u studenome 2017. dobila ime po ubijenome zapovjedniku separatističke vojske Arsenu Pavlovu (također poznatome kao Motorola).

                                       16.2.2015.

                                       33.

                                       Brigada Prizrak
                                       Бригада ‚Призрак’

                                       mail@prizrak.info
                                       Telefon: 8985 130 9920

                                       Oružana separatistička skupina koja je aktivno podupirala djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                                       Dio je takozvanih ‚2. oružanih snaga’‚Narodne Republike Luganska’.
                                       Poznata je i pod nazivom 14. motorizirani puškarski bataljun.

                                       16.2.2015.”


title: Odluka Vijeća (EU, Euratom) 2018/1470 od 28. rujna 2018. o imenovanju člana Europskoga gospodarskog i socijalnog odbora, kojeg je predložila Savezna Republika Njemačka

text:
                  2.10.2018

                  HR

                  Službeni list Europske unije

                  L 246/45

         ODLUKA VIJEĆA (EU, Euratom) 2018/1470
         od 28. rujna 2018.
         o imenovanju člana Europskoga gospodarskog i socijalnog odbora, kojeg je predložila Savezna Republika Njemačka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 302.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir prijedlog njemačke vlade,
         uzimajući u obzir mišljenje Europske komisije,
         budući da:

                     (1)

                     Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

                     (2)

                     Mjesto člana Europskoga gospodarskog i socijalnog odbora postalo je slobodno istekom mandata g. Stefana KÖRZELLA,

               DONIJELO JE OVU ODLUKU:

            Članak 1.
            g. Florian MORITZ, Head of Department Economic, Finance and Fiscal Policy, German Confederation of Trade Unions (DGB) Executive Board, imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 28. rujna 2018.

                  Za Vijeće

                  Predsjednica

               M. SCHRAMBÖCK

            (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

            (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: Odluka Komisije (EU) 2018/1471 оd 19. rujna 2018. o predloženoj građanskoj inicijativi pod nazivom „ZAUSTAVIMO PRIJEVARU i zlouporabu FONDOVA EU-a boljim nadzorom odluka, provedbe i kazni” (priopćeno pod brojem dokumenta C(2018) 6077)

text:
                  2.10.2018

                  HR

                  Službeni list Europske unije

                  L 246/46

         ODLUKA KOMISIJE (EU) 2018/1471
         оd 19. rujna 2018.
         o predloženoj građanskoj inicijativi pod nazivom „ZAUSTAVIMO PRIJEVARU i zlouporabu FONDOVA EU-a boljim nadzorom odluka, provedbe i kazni”

               (priopćeno pod brojem dokumenta C(2018) 6077)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „ZAUSTAVIMO PRIJEVARU i zlouporabu FONDOVA EU-a boljim nadzorom odluka, provedbe i kazni” odnosi se na sljedeće: „Europske institucije trebale bi imati pravo primijeniti pojačane (uključujući ex ante) kontrole i strože sankcije u državama članicama EU-a koje nisu članice Ured europskog javnog tužitelja.”

                     (2)

                     Ciljevi predložene građanske inicijative odnose se na sljedeće: „Kako bi mogle spriječiti i sankcionirati prijevaru i zlouporabu fondova EU-a, europske institucije trebale bi imati pravo primijeniti pojačanu kontrolu u državama članicama koje nisu uključene u suradnju u okviru Ureda europskog javnog tužitelja. To bi uključivalo ex-ante kontrolu financiranja i odluka o javnoj nabavi u rizičnim područjima. Predlažemo da takva povećana kontrola obuhvaća temeljito istraživanje svih okolnosti i objavu prijevarnih aktivnosti i drugih kaznenih djela koja štete financijskim interesima EU-a.”

                     (3)

                     Osnovan je građanski odbor i imenovane su osobe za kontakt u skladu s člankom 3. stavkom 2. Uredbe, a predložena građanska inicijativa nije očito uvredljiva, isprazna ili uznemirujuća, niti je u očitoj suprotnosti s vrijednostima Unije utvrđenima u članku 2. Ugovora o Europskoj uniji (UEU).

                     (4)

                     Mogu se donijeti pravni akti Unije radi provedbe Ugovorâ:

                                 (a)

                                 kako bi se definirali zadaci, prioritetni ciljevi i ustroj strukturnih fondova, što može uključivati i udruživanje fondova, u skladu s člankom 177. Ugovora o funkcioniranju Europske unije (UFEU);

                                 (b)

                                 za donošenje višegodišnjeg okvirnog programa kojim se utvrđuju sve aktivnosti Unije u području istraživanja i tehnološkog razvoja; za posebne programe razvijene u okviru svake aktivnosti višegodišnjeg okvirnog programa; i za provedbu višegodišnjeg okvirnog programa u skladu s člancima 182. i 183. UFEU-a;

                                 (c)

                                 o financijskim pravilima kojima se među ostalim utvrđuju postupci za provedbu proračuna Unije u skladu s člankom 322. UFEU-a;

                                 (d)

                                 u područjima sprečavanja i borbe protiv prijevara koje utječu na financijske interese Unije radi pružanja djelotvorne i jednake zaštite u državama članicama te u svim institucijama, tijelima, uredima i agencijama Unije u skladu s člankom 325. UFEU-a.

                     (5)

                     Odluku o sudjelovanju u pojačanoj suradnji, kao što je pojačana suradnja kojom je osnovan Ured europskog javnog tužitelja, svaka država članica donosi na dobrovoljnoj osnovi. Stoga u pravnim aktima Unije za provedbu Ugovorâ u načelu ne bi trebalo raditi razliku među državama članicama samo na temelju njihova sudjelovanja ili nesudjelovanja u pojačanoj suradnji. Međutim, pri provedbi pravnih akata Unije može se raditi razlika među državama članicama ako je to objektivno opravdano, na primjer ako bi u praksi, uzimajući u obzir sve relevantne elemente, među državama članicama postojala različita razina zaštite financijskih interesa Unije.

                     (6)

                     Ugovorom o Europskoj uniji (UEU) jača se status građana Unije i dodatno poboljšava demokratsko funkcioniranje Unije tako što se, među ostalim, svakom građaninu jamči pravo na sudjelovanje u demokratskom životu Unije putem europske građanske inicijative.

                     (7)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i proporcionalni vrsti građanske inicijative kako bi se njima potaknulo sudjelovanje građana, a Unija učinila dostupnijom.

                     (8)

                     Zbog toga predložena građanska inicijativa pod nazivom „ZAUSTAVIMO PRIJEVARU i zlouporabu FONDOVA EU-a boljim nadzorom odluka, provedbe i kazni” nije očito izvan okvira ovlasti Komisije da podnese pravne akte Unije radi provedbe Ugovorâ u skladu s člankom 4. stavkom 2. točkom (b) te bi je stoga trebalo registrirati. Izjave o potpori predloženoj građanskoj inicijativi trebalo bi prikupiti u mjeri u kojoj joj je njezin cilj da Komisija predloži pravne akte Unije radi provedbe Ugovorâ kojima se jača zaštita financijskih interesa Unije, ali se pritom ne radi razlika među državama članicama samo na temelju njihova sudjelovanja ili nesudjelovanja u pojačanoj suradnji u vezi s osnivanjem Ureda europskog javnog tužitelja,

               DONIJELA JE OVU ODLUKU:

            Članak 1.

               1.   Registrira se predložena građanska inicijativa pod nazivom „ZAUSTAVIMO PRIJEVARU i zlouporabu FONDOVA EU-a boljim nadzorom odluka, provedbe i kazni”.

               2.   Izjave o potpori predloženoj građanskoj inicijativi mogu se prikupiti na temelju pretpostavke da je njezin cilj da Komisija predloži pravne akte Unije radi provedbe Ugovorâ kojima se jača zaštita financijskih interesa Unije, ali se pritom ne radi razlika među državama članicama samo na temelju njihova sudjelovanja ili nesudjelovanja u pojačanoj suradnji u vezi s osnivanjem Ureda europskog javnog tužitelja.

            Članak 2.
            Ova Odluka stupa na snagu 27. rujna 2018.

            Članak 3.
            Ova je Odluka upućena organizatorima (članovima građanskog odbora) predložene građanske inicijative pod nazivom „ZAUSTAVIMO PRIJEVARU i zlouporabu FONDOVA EU-a boljim nadzorom odluka, provedbe i kazni”, koju kao osobe za kontakt zastupaju g. Zoltán KERESZTÉNY i g. Balázs FEHÉR.

            Sastavljeno u Bruxellesu 19. rujna 2018.

                  Za Komisiju

               Frans TIMMERMANS

                  Prvi potpredsjednik

            (1)  SL L 65, 11.3.2011., str. 1.